stanford-oval/wikipedia huggingface dataset:
เดอะซิมส์ 2
โหมดสร้าง

โหมด สร้างในเกมเดอะซิมส์ 2 มีไว้เพื่อให้ผู้เล่นสามารถสร้างหรือตกแต่งตัวบ้าน สวน สระว่ายน้ำ หรือพื้นที่ส่วนกลาง เป็นต้น โดยในโหมดสร้างจะมีวิธีใช้คล้ายในโหมดซื้อ แต่ในโหมดนี้จะเป็นโหมดสำคัญ ใช้สำหรับการตกแต่งบ้านให้ดูน่าอยู่ขึ้น โดยในโหมดนี้จะมีโครงสร้างของบ้าน หรือสิ่งต่าง ๆ บริเวณรอบบ้านในความเป็นจริงให้ตกแต่งกันตามใจชอบ เช่น ผนัง ประตู หน้าต่าง บันได สระว่ายน้ำ ต้นไม้ พุ่มไม้ แปลงดอกไม้ วอลเปเปอร์ เป็นต้น
ประวัติที่มาของเกม > การพัฒนา

บริษัทอิเล็กทรอนิกส์อาร์ต (EA Games) ประกาศในวันที่ 5 พฤษภาคม พ.ศ. 2546 ว่าทางแมกซิสสตูดิโอได้เริ่มพัฒนาตัวเกมเดอะซิมส์ 2 โดยตัวเกมนี้ถูกเปิดตัวครั้งแรกที่ E³ (E3 Media and Business Summit) ในลอสแอนเจลิส รัฐแคลิฟอร์เนีย สหรัฐอเมริกา ในวันที่ 13 พฤษภาคม พ.ศ. 2547 วิล ไรท์ยอมรับว่าเมื่อความพึงพอใจส่วนใหญ่ของเกมเดอะซิมส์ 2 เป็นความคิดที่แปลกใหม่ ความบันดาลใจสำหรับภาคเสริมและองค์ประกอบของมันเกิดจากความสำเร็จของเกมตัว แรก ผู้คนในสังคมสนใจในเกมเดอะซิมส์ภาคเสริม สัตว์เลี้ยงแสนรู้ ที่มาก่อนแล้ว ตัวอย่าง ทำให้เขาแน่ใจในการที่จะสร้างภาคเสริมเดอะซิมส์ 2 ตัวโปรดจอมป่วนขึ้น และภาคเสริมเดอะซิมส์ วัยวุ่นลุ้นรัก ทำให้เขาคิดจะสร้างภาคเสริมเดอะซิมส์ 2 คืนหรรษาขึ้นเช่นกัน
หลัง จากการพัฒนาจบลง ผู้ออกแบบจากแมกซิสพิจารณาเดอะซิมส์ 2 เหมือนว่าเขาจะมีแนวโน้มที่จะเปลี่ยนใจอย่างกะทันหันในระหว่างการสร้าง ข้อผิดพลาดในเกมหรือบั๊กส์ (Bugs) จะปรากฏอย่างชัดเจน และชาวซิมส์อาจจะถูกทำให้บิดเบี้ยว หรือมีสิ่งแปลกประหลาดเกิดขึ้นอย่างในภาคก่อน
ประวัติที่มาของเกม > การถกเถียง

เกมเดอะซิมส์ 2 ถูกนำไปสู่การถกเถียงในเรื่องวัตถุสิ่งของจากเว็บไซต์ดาวน์โหลดที่ต้องเสียเงิน  และตัวปรับแต่งเกมที่ส่อไปในทางเพศ ตัวปรับแต่งถูกแพร่กระจายผ่านเว็บไซต์ที่เป็นอิสระที่มีการคิดค่าใช้จ่าย สำหรับวัสดุสิ่งของ ซึ่งตัวปรับแต่งบางตัวตั้งใจที่จะเปิดเผยร่างกายชาวซิมส์ที่ส่อทางเพศ
ในวันที่ 22 กรกฎาคม พ.ศ. 2548 แจ็ค ทอมป์สัน ทนายความแห่งฟลอริดา กล่าวหาว่า บริษัทอิเล็กทรอนิกส์อาร์ต และเกมเดอะซิมส์ 2 โปรโมตการเปลือยกายผ่านการใช้ตัวปรับแต่งหรือสูตรโกง การเรียกร้องถูกสร้างขึ้นว่าหัวบริเวณหัวเหน่า ริมฝีปาก และรายละเอียดเกี่ยวกับอวัยวะสืบพันธุ์อื่นๆ สามารถมองเห็นได้ทันทีที่การเซ็นเซอร์ถูกลบออก บริษัทอิเล็กทรอนิกส์อาร์ตออกประกาศแถลงการณ์ กล่าวว่า เมื่อเซ็นเซอร์ถูกลบออก ตัวชาวซิมส์จะยังคงขาดโครงสร้างที่ชัดเจน คล้ายกับตุ๊กตาบาร์บี้และตุ๊กตาเคน เจฟฟ์ บราวน์ ผู้บริหารบริษัทอิเล็กทรอนิกส์อาร์ตกล่าวในงานสัมภาษณ์ทางเว็บไซต์เกมสปอต (GameSpot) ว่า:
| 0 | 1 | 2 |
| --- | --- | --- |
| “ | มันเป็นเรื่องไร้สาระ เราได้ตรวจสอบทบทวนดูหมด 100% แล้ว ไม่มีส่วนไหนไม่เหมาะสมกับวัยรุ่น ผู้เล่นจะไม่เห็นชาวซิมส์ที่เปลือยกาย ถ้ามีใครบางคนที่มีทักษะความรู้และเวลาจำนวนมากเพื่อจะลบการเซ็นเซอร์ พวกเขาจะเห็นว่าตัวชาวซิมส์ไม่มีอวัยวะสืบพันธุ์ มันจะออกมาเห็นเหมือนตุ๊กตาเคนและตุ๊กตาบาร์บี้ | ” |
ความแตกต่างกับเดอะซิมส์ภาคแรก > ระบบการเล่น

ระบบการเล่นมีหลายแบบ แล้วแต่เราจะเลือกเล่น การเล่นเน้นที่จำลองชีวิต โดยคุณอาจสร้างตัวซิมตัวหนึ่งขึ้นมาแล้วสร้างครอบครัวให้อยู่อย่างเรียบง่าย ระบบการเล่นคุณต้องเรียนรู้โดยคลิกที่เรียนรู้เบื้องต้น จะมีหลายระดับ ทั้งขั้นพื้นฐานและการเล่นขั้นสูง
ถ้าบางคนจะหางานให้คลิกที่หนังสือพิมพ์แล้วคลิกหางาน จะมีรางวัลอาชีพของแต่ละอาชีพ คุณไม่สามารถได้รางวัลอาชีพได้เลยเมื่อไปถึงขั้นสูงสุดต้องเริ่มแต่ระดับต้นๆ รางวัลปธิธาน คุณต้องทำตามที่วิมต้องการจะมีประติธานต้องการและไม่ต้องการ ปธิธานที่ไม่ต้องการอยู่ด้านล่างถ้าซิมของคุณประติทานต่ำจะมีนักบำบัด ทางผู้เล่นเขาเรียกกันว่า นักบำบัดเป็นแค่ npc ตัวnpcเราไม่สามารถเล่นได้ ถ้าคนเล่นไม่เป็นหรือยากมาก เขาจะใช่สูตรโกง สูตรโกงหาได้ตามเว็บทั่วไป ความรัก คุรจะต้องเริ่มที่ไม่รู้จัก จากนั้นจึงเป็นเพื่อนแล้วก็เป็นคู่รัก คุรไม่สามารถแต่งงานได้ทันที คุณต้องหมั่นก่อนแล้วค่อยแต่งงาน คุรสามารถไปฮานีมูนได้กับคู่รักซิมของคุณ ในขณะเดียวกัน ซิมของคุณไม่สามารถมีลูกได้กับเพศเดียวกัน นี้คือข้อมูลระบบการเล่นเบื้องต้น
การตกแต่งภายในเกม

บอดี้ช็อบคือโปรแกรมสร้างซิม,สัตว์เลี้ยง สุนัข และ แมว,และปรับแต่งสิ่งของ
คุณสามารถใช้บอดี้ช็อบได้คือสร้างสายซิมพันธุ์ใหม่ได้ หรือ สร้างโครงการในบอดี้ช็อบจะเชื้อมกับเกมthe sim2ของคุณ
เกมในรูปแบบต่าง ๆ, ชุดรวมและส่วนเสริม

เดอะซิมส์ 2 มีการพอร์ตไปยังเวอร์ชันโอเอสเทนโดย แอสปายร์ และวิดีโอเกมคอนโซลต่าง ๆ เช่น เพลย์สเตชัน 2, เอกซ์บอกซ์, นินเท็นโด ดีเอสและนินเท็นโด เกมคิวบ์
เกมในรูปแบบต่าง ๆ, ชุดรวมและส่วนเสริม > ภาคเสริม

ภาคเสริมของ เดอะซิมส์ 2 มีการเพิ่มคุณสมบัติและสิ่งของต่าง ๆ เข้าไปในเกม โดยมีการวางจำหน่ายภาคเสริมทั้งหมด 8 ชุดตลอดวงจรชีวิตของเกม โดย เดอะซิมส์ 2 ร่วมหอ (ไม่) ลงโรง เป็นภาคเสริมชุดสุดท้ายของ เดอะซิมส์ 2
| ชื่อ | วันวางจำหน่ายในไทย | องค์ประกอบหลักที่เพิ่มเข้ามา | ละแวกเพื่อนบ้าน | NPC ใหม่ | สิ่งมีชีวิตชนิดใหม่ | สายอาชีพใหม่ |
| --- | --- | --- | --- | --- | --- | --- |
| มหาลัยวัยฝัน  (University) | 11 มีนาคม พ.ศ. 2548 | ช่วงวัยมหาลัย (เฉพาะในเขตมหาวิทยาลัย)  อำนาจชักชวน สมาคมลับ ความปรารถนาตลอดชีวิต สาขาวิชาเอกและผลศึกษา | ลาฟีเอสต้า เทค มหาวิทยาลัยซิมสเตต อะคาเดมี เลอตูร์ | บาริสต้า บาร์เทนเดอร์ พนักงานทำอาหาร เชียร์ลีดเดอร์ โค้ช มาสคอต อีวิลมาสคอต ศาสตราจารย์ พวกเปลือยกาย | ซอมบี้ | ศิลปิน นักวิทยาศาสตร์ธรรมชาติ ผู้อยู่เหนือธรรมชาติ ธุรกิจการแสดง |
| คืนหรรษา  (Nightlife) | 19 กันยายน พ.ศ. 2548 | การออกเดท/ออกไปเที่ยวนอกบ้าน ลักษณะที่ฉันชอบ/เกลียด องศาความปิ๊ง ปณิธานแห่งความพึงพอใจและเนยแข็งย่าง พื้นละแวกเพื่อนบ้านแบบพื้นดิน และคอนกรีต รถยนต์ | ดาวน์ทาวน์ | ยิปซีจอมจับคู่ บริกร ผู้ดูแลร้าน ดีเจ พ่อครัวในร้านอาหาร มิสซิส ครัมเปิลบ็อตท่อม แกรน แวมไพร์ ดิวา/มิสเตอร์บิ๊ก The Slob | แวมไพร์ | ไม่มี |
| เปิดโลกธุรกิจ เนรมิตฝัน  (Open for Business) | 2 มีนาคม พ.ศ. 2549 | การทำธุรกิจ ย่านการค้า อสังหาริมทรัพย์ เหรียญรางวัลต่างๆ ลิฟท์ หุ่นยนต์ | บลูวอเทอร์ วิลเลจ | ผู้สื่อข่าว ช่างตัดผม | หุ่นยนต์ | พนักงานที่จ้าง สามารถเลื่อนขั้นเป็นผู้จัดการ |
| ตัวโปรดจอมป่วน  (Pets) | 18 ตุลาคม พ.ศ. 2549 | สัตว์เลี้ยง เช่น สุนัข แมว นก หนู สารานุกรมในเกม พื้นที่ส่วนกลางใหม่ๆที่มีสัตว์เลี้ยงขาย | ไม่มี | เจ้าหน้าที่ควบคุมสัตว์ ครูฝึกสัตว์เลี้ยง หมาป่า ตัวสกั๊งค์ | มนุษย์หมาป่า | สายอาชีพสำหรับสัตว์เลี้ยง: รักษาความปลอดภัย ธุรกิจการแสดง การบริการ |
| สี่ฤดูแสบ  (Seasons) | 1 มีนาคม พ.ศ. 2550 | ฤดูกาล สภาพอากาศ เสื้อผ้าชุดกันหนาว การตกปลา การตกแต่งสวน | ริเวอร์บลอสซั่ม ฮิลล์ | เพนกวิน ผีเสื้อและหิ่งห้อย ตัวแทนจากชมรมสวนสวย | มนุษย์ต้นไม้ | นักผจญภัย เกมเมอร์ ดนตรี กฎหมาย วารสารและสิ่งพิมพ์ การศึกษา |
| ทริปซ่าส์  (Bon Voyage) | 4 กันยายน พ.ศ. 2550 | โรงแรม สถานที่พักร้อน 3 แห่ง 3 สไตล์ การทักทาย 3 แบบ 3 สไตล์ การขุดหาขุมทรัพย์/หาเปลือกหอย | เกาะทวิกกี้ สามทะเลสาบ หมู่บ้านทาเคมิซึ | นินจา ไกด์ทัวร์ นักตุ๋นน่ารังเกียจ นักพรต แม่มดฮาร์ท เจ้าตีนโต พนักงานบริการในโรงแรม เชฟประจำซุ้มอาหาร ผีกัปตันโจรสลัด นักระบำเพลิง พนักงานดูแลห้องพัก พนักงานนวดตัว | เจ้าตีนโต | ไม่มี |
| สนุกจังยามว่าง  (Freetime) | 26 กุมภาพันธ์ พ.ศ. 2551 | งานอดิเรก กีฬา บัลเล่ต์ กิจกรรมต่างๆ การปั้นหม้อ งานฝีมือ | เดซิเดอเรต้า วาลเล่ย์ | สมาชิกชมรมต่างๆ มิสเตอร์ฮัมเบิล หัวหน้างานอดิเรก ผู้ตัดสินรสชาติอาหาร | จินนี่ | สมุทรศาสตร์ เจ้าหน้าที่หน่วยข่าวกรอง ความบันเทิง การเต้นรำ สถาปัตยกรรม |
| ร่วมหอ (ไม่) ลงโรง  (Apartment Life) | 22 สิงหาคม พ.ศ. 2551 | อพาร์ทเมนท์ เวทมนตร์คาถา เพดาน บันไดหมุน รูมเมท | เบลาดอนน่า โคฟ | พ่อบ้าน นักแสดงละครใบ้ เจ้าของอพาร์ทเมนต์ เพื่อนร่วมห้อง รูปปั้นมีชีวิต นักเต้น | พ่อมด, แม่มด | ไม่มี |
เกมในรูปแบบต่าง ๆ, ชุดรวมและส่วนเสริม > ชุดไอเท็มเสริม

ดูบทความเพิ่มเติมสำหรับชุดไอเท็มเสริมได้ที่ เดอะซิมส์ 2 ชุดไอเท็มเสริม
ชุดไอเท็มเสริมของเกมเดอะซิมส์ 2 (The Sims 2 Stuff packs) ไม่ใช่ภาคเสริม แต่เป็นภาคพิเศษที่มีไอเทมใหม่ๆเพิ่มขึ้น ผู้เล่นสามารถติดตั้งภาคพิเศษเหล่านี้ได้แต่จำเป็นต้องมีเดอะซิมส์ 2 ภาคหลักอยู่ในเครื่องด้วย ซึ่งชุดไอเท็มเสริมนั้นมีทั้งหมด 10 ชุดได้แก่
เดอะซิมส์ 2 สีสันวันหยุด (The Sims 2: Holiday Edition)
เดอะซิมส์ 2 บ้านแฟนตาซี (The Sims 2: Family Fun Stuff)
เดอะซิมส์ 2 ฮัลโหลไฮโซ (The Sims 2: Glamour Life Stuff)
เดอะซิมส์ 2 แฮปปี้ฮอลิเดย์ (The Sims 2: Festive Holiday Stuff)
เดอะซิมส์ 2 ฟู่ฟ่าปาร์ตี้ (The Sims 2: Celebration! Stuff )
เดอะซิมส์ 2 H&M แฟชันนิสต้า (The Sims 2: H&M Fashion Stuff)
เดอะซิมส์ 2 เก๋ เท่ เซอร์ (The Sims 2: Teen Style Stuff)
เดอะซิมส์ 2 ดีไซน์ห้องครัวแต่งตัวห้องน้ำ (The Sims 2: Kitchen & Bath Interior Design Stuff)
เดอะซิมส์ 2 บ้านนี้มี IKEA (The Sims 2: IKEA Home Stuff)
เดอะซิมส์ 2 แมนชันเคียงสวน (The Sims 2: Mansion & Garden Stuff)
ในปีพ.ศ. 2557 ผู้ผลิตได้ประกาศยุติการพัฒนาระบบออนไลน์และยกเลิกการสนับสนุนอื่นๆ และเปิดให้ผู้ที่เคยซื้อและลงทะเบียนกับ Origin จากเดิม EA manager ได้มีรับเกมในรูปแบบ The Sims 2 Ultimate Collection ที่รวบรวมทุกภาคมาไว้ให้อย่างสมบูรณ์ในรูปแบบภาษาเดิมที่เคยวางจำหน่ายในประเทศนั้น รวมถึงภาษาไทย แต่ด้วยปัญหาทางการเล่นด้านระบบที่แตกต่างกันหลายปีทำให้ต้องใช้เทคนิคในการปรับแต่งข้อมูลเพื่อให้ได้เล่นอย่างสมบูรณ์
เดอะซิมส์ สตอรี่ส์

เกมชุดเดอะซิมส์ สตอรี่ส์ นั้นเป็นเกมเดอะซิมส์ภาคพิเศษ โดยในภาคนี้ชาวซิมส์ในเกมจะมีบทบาทสำคัญมากขึ้น โดยชาวซิมส์จะมีชื่อและบทบาทในแต่ละตัวละครในโหมดการเล่นใหม่ที่มีชื่อว่า Story Mode หรือโหมดเนื้อเรื่องนั่นเอง ผู้เล่นจะต้องเล่นเป็นชาวซิมส์คนหนึ่ง เล่นตามเนื้อเรื่องที่กำหนด ซึ่งจะต้องฝ่าฟันอุปสรรคชีวิตต่างๆทั้งเรื่องงาน เรื่องเงิน เรื่องความรัก และเรื่องมิตรภาพ
นอก จาก Story Mode แล้ว ยังมีโหมด Classic Mode ให้เล่นได้ แต่จะมีเพิ่มเข้ามาคือเมื่อสร้างตัวละครตามที่ต้องการแล้ว เราจะมีจุดมุ่งหมายว่าตัวละครตัวนั้นมีความใฝ่ฝันอะไรอยู่ ซึ่งหน้าที่เราจะต้องทำให้สำเร็จตามฝันให้ได้
ซึ่งการที่จะติดตั้งเดอะซิมส์ภาคนี้ ผู้เล่นสามารถติดตั้งได้ทันที โดยไม่จำเป็นต้องทำการติดตั้งเดอะซิมส์ 2 ภาคหลักก่อน
เดอะซิมส์ สตอรี่ส์ มีให้เลือกเล่นถึง 3 ภาคคือ
เดอะซิมส์ ไลฟ์สตอรี่ (The Sims Life Stories)
เดอะซิมส์ หมาเหมียวสตอรี่ (The Sims Pet Stories)
เดอะซิมส์ โดดเดี่ยวสตอรี่ (The Sims Castaway Stories)
เดอะเรดทัวร์

| --- | --- |
คอนเสิร์ตทัวร์โดยเทย์เลอร์ สวิฟต์

สถานที่ที่จัดทัวร์:  อเมริกาเหนือ  ยุโรป  โอเชียเนีย  เอเชีย 
อัลบั้ม: เรด
วันเริ่มต้นการแสดง: 13 มีนาคม ค.ศ. 2013 (2013-03-13)
วันสิ้นสุดการแสดง: 12 มิถุนายน ค.ศ. 2014 (2014-06-12)
จำนวนรอบแสดง: 86
Supporting acts:  เอ็ด ชีแรน  เชอร์ ลอยด์  ออสติน มาโฮน  ฟลอริดาจอร์เจียไลน์  เบรตต์ เอลเดรดจ์  โจเอล ครูซ  เคซี เจมส์  กาย เซบาสเตียน  นีออนทรีส์  อันเดรียส บูรานี  เดอะแวมป์  นิโคล เซฟายา  ซีทีเอส  เม็ก บักซิต  อิมพรอมต์-3  ไอแอมนีตา 
การเข้าร่วม: 1.7 ล้าน
บ็อกซ์ออฟฟิศ: 150.2 ล้านเหรียญสหรัฐ (185.67 ล้านดอลลาร์ใน ค.ศ. 2022 ดอลลาร์)
ลำดับคอนเสิร์ตของเทย์เลอร์ สวิฟต์
 สปีกนาวเวิลด์ทัวร์ (2011–2012)  เดอะเรดทัวร์ (2013–2014)  เดอะไนน์ทีนเอตตีไนน์เวิลด์ทัวร์ (2015) 
เดอะเรดทัวร์ (อังกฤษ: The Red Tour) เป็นคอนเสิร์ตทัวร์ครั้งที่ 3 ของนักร้องและนักแต่งเพลงชาวอเมริกัน เทย์เลอร์ สวิฟต์ ซึ่งเปิดตัวเพื่อสนับสนุนสตูดิโออัลบั้มชุดที่สี่ เรด (2012) เริ่มทัวร์ในวันที่ 13 มีนาคม ค.ศ. 2013 ที่เซ็นตูรีลิงก์เซ็นเตอร์ ในโอมาฮา รัฐเนแบรสกา และสิ้นสุดในวันที่ 12 มิถุนายน ค.ศ. 2014 ที่สนามกีฬาในร่มสิงคโปร์ ในสิงคโปร์ ทัวร์นี้มีผู้เข้าร่วม 1.7 ล้านคนและทำรายได้ 150.2 ล้านเหรียญสหรัฐ
เดอะเรดทัวร์ได้รับการวิจารณ์เชิงบวกจากนักวิจารณ์เพลง นอกจากจะเป็นทัวร์ที่ประสบความสำเร็จมากที่สุดของสวิฟต์แล้ว ยังได้รับการเสนอชื่อเข้าชิง 4 รางวัล และได้รับ 1 รางวัล
รางวัล

| ปี | องค์กร | รางวัล | ผล | อ้างอิง |
| --- | --- | --- | --- | --- |
| 2013 | บิลบอร์ดไลฟ์มิวสิกอะวอดส์ | แพ็คเกจยอดเยี่ยม | ชนะ |  |
| 2013 | บิลบอร์ดไลฟ์มิวสิกอะวอดส์ | การตลาดและการส่งเสริมการขายคอนเสิร์ต | เสนอชื่อเข้าชิง |  |
| 2013 | เอ็มทีวียุโรปมิวสิกอะวอดส์ 2013 | การแสดงสดยอดเยี่ยม | เสนอชื่อเข้าชิง |  |
| 2013 | ทีนชอยส์อะวอดส์ 2013 | ชอยส์ซัมเมอร์ทัวร์ | เสนอชื่อเข้าชิง |  |
รายการเพลง

รายการเพลงต่อไปนี้เป็นตัวอย่างของการแสดงในวันที่ 13 มีนาคม ค.ศ. 2013 ในโอมาฮา รัฐเนแบรสกา ไม่ใช่ตัวแทนของคอนเสิร์ตทั้งหมดตลอดทั้งทัวร์
"State of Grace"
"Holy Ground"
"Red"
"You Belong with Me"
"The Lucky One"
"Mean"
"Stay Stay Stay" (มีข้อความที่ตัดตอนมาจาก "Ho Hey")
"22"
"I Almost Do"
"Everything Has Changed" (ร้องรับเชิญ เอ็ด ชีแรน)
"Begin Again"
"Sparks Fly"
"I Knew You Were Trouble"
"All Too Well"
"Love Story"
"Treacherous"
"We Are Never Ever Getting Back Together"
รายการทัวร์ > ยกเลิกการแสดง

| วันที่ (2014) | เมือง | ประเทศ | สถานที่ | เหตุผล |
| --- | --- | --- | --- | --- |
| 9 มิถุนายน | กรุงเทพมหานคร | ประเทศไทย | อิมแพ็คอารีนา | ความไม่สงบทางการเมือง |
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Red Tour
| ด ค กเทย์เลอร์ สวิฟต์ |
| --- | --- |
 อัลบั้ม  ซิงเกิล  รางวัลและการเข้าชิง  การแสดงสด  เพลง  วิดีโอ  อิทธิผลทางวัฒนธรรม 
สตูดิโออัลบั้ม:  เทย์เลอร์ สวิฟต์  เฟียร์เลส  สปีกนาว  เรด  1989  เรพิวเทชัน  เลิฟเวอร์  โฟล์กลอร์  เอฟเวอร์มอร์  มิดไนส์  เดอะทอร์เชอด์โพอิตส์ดีพาร์ตเมนต์ 
บันทึกเสียงใหม่:  เฟียร์เลส (เทย์เลอร์เวอร์ชัน)  เรด (เทย์เลอร์เวอร์ชัน)  สปีกนาว (เทย์เลอร์เวอร์ชัน)  1989 (เทย์เลอร์เวอร์ชัน) 
อีพี:  เดอะเทย์เลอร์ สวิฟต์ฮอลลิเดย์คอลเล็กชัน  บิวตีฟูลอายส์ 
อัลบั้มบันทึกการแสดงสด:  สปีกนาว: เวิลด์ทัวร์ไลฟ์  ไลฟ์ฟรอมเคลียร์แชนแนลสตริป 2008  เลิฟเวอร์ (ไลฟ์ฟรอมปารีส) 
คอนเสิร์ตทัวร์:  เฟียร์เลสทัวร์  สปีกนาวเวิลด์ทัวร์  เดอะเรดทัวร์  เดอะ 1989 เวิลด์ทัวร์  เรพิวเทชันสเตเดียมทัวร์  ดิเอราส์ทัวร์ 
ภาพยนตร์:  มิสอเมริกานา  โฟล์กลอร์: เดอะลองพอนด์สตูดิโอเซสชันส์  ออลทูเวล: เดอะชอร์ตฟิล์ม  เทย์เลอร์ สวิฟต์: ดิเอราส์ทัวร์ 
ครอบครัว:  ออสติน สวิฟต์ (น้องชาย)  มาร์จอรี ฟินเลย์ (ยาย) 
มรดก:  สวิฟตี  อิทธิผลของดิเอราส์ทัวร์  คดีล่วงละเมิดทางเพศ  กรณีข้อพิพาทสิทธิ์การถือครองเพลง  กรณีข้อพิพาททิกเก็ตมาสเตอร์ 
บทความที่เกี่ยวข้อง:  บอมบาลูรินา  ซิตีออฟเลิฟเวอร์  ไฮวอตช์  แนนนาเรีย สวิฟเต  โอลิเวีย เบนสัน  เทย์เลอร์สวิฟต์โปรดักชัน  แซมมวลโกลด์วินเอสเตต  สวิฟต์ออนซีเคียวริตี 
  หมวดหมู่:เทย์เลอร์ สวิฟต์
เดอะโบ๊ตเรซ

ทีมเคมบริดจ์ในการแข่งเรือชายปี 2009
เดอะโบ๊ตเรซ (อังกฤษ: The Boat Race) เป็นชุดการแข่งเรือพายประจำปีระหว่างสโมสรพายเรือมหาวิทยาลัยเคมบริดจ์กับสโมสรพายเรือมหาวิทยาลัยอ็อกซ์ฟอร์ด ซึ่งตามประเพณีแข่งกันแบบไม่จำกัดน้ำหนักฝั่งละแปดคนในแม่น้ำเทมส์ในกรุงลอนดอน ประเทศอังกฤษ มีการแข่งขันแยกเป็นประเภทชายและหญิง และการแข่งขันระหว่างลูกเรือสำรอง สำหรับชื่ออื่นมีทั้ง การแข่งเรือมหาวิทยาลัย (University Boat Race) และการแข่งเรืออ็อกซ์ฟอร์ดและเคมบริดจ์ (Oxford and Cambridge Boat Race)
การแข่งเรือชายจัดครั้งแรกในปี 1829 และจัดขึ้นทุกปีนับแต่ปี 1856 ยกเว้นช่วงสงครามโลกครั้งที่หนึ่งและสอง (แต่ยังมีการจัดการแข่งขันอย่างไม่เป็นทางการ) และการระบาดทั่วของโควิด-19 ในปี 2020 การแข่งเรือหญิงจัดครั้งแรกในปี 1927 และมีการแข่งขันทุกปีนับแต่ปี 1964 ตั้งแต่ปี 2015 การแข่งเรือหญิงจัดขึ้นในวันและสถานที่เดียวกัน และตั้งแต่ปี 2018 รายการแข่งขันชายหญิงเรียกรวมกันว่า "เดอะโบ๊ตเรซ"
สถานที่แข่งขันส่วนใหญ่ใช้เส้นทางชิงแชมป์ (Championship Course) เป็นระยะทาง 4.2 ไมล์ (6.8 กิโลเมตร) ของแม่น้ำเทมส์ในเวสต์ลอนดอน จากพัตนีถึงมอร์ตเลก มีการใช้สถานที่อื่นบ้าง รวมทั้งบางส่วนของริเวอร์เกรตอูสซึ่งใช้แข่งขันในปี 2021 ลูกเรือทั้งสองมหาวิทยาลัยเรียกกันมาแต่เดิมว่า บลูส์ และเรือเรียก "บลูโบ๊ต" โดยเคมบริดจ์ใช้สีฟ้า และอ็อกซ์ฟอร์ดใช้สีน้ำเงิน จนถึงปี 2021 เคมบริดจ์ชนะการแข่งชาย 85 ครั้ง และอ็อกซ์ฟอร์ด 80 ครั้ง และสูสีแบบตัดสินไม่ได้ (dead heat) 1 ครั้ง ในการแข่งหญิง เคมบริดจ์ชนะ 45 ครั้ง และอ็อกซ์ฟอร์ดชนะ 30 ครั้ง
ในปีส่วนใหญ่ มีผู้ชมกว่า 250,000 คนชมการแข่งขันจากฝั่งแม่น้ำ ในปี 2009 มีประชาชนดูการแข่งขันสดเป็นประวัติการณ์ 270,000 คน และอีก 15 ล้านคนหรือกว่านั้นดูการถ่ายทอดทางโทรทัศน์
เดอะเฟซไทยแลนด์

| เดอะเฟซไทยแลนด์ |
| --- | --- |
โลโก้
ประเภท: เรียลลิตีโชว์
สร้างโดย: เนโอมี แคมป์เบลล์
พัฒนาโดย: Kantana Group
พิธีกร:   อัษฎา พานิชกุล  ชานนท์ อักขระชาตะ  อองตวน ปินโต 
กรรมการ:   เมทินี กิ่งโพยม  เฌอมาลย์ บุญยศักดิ์  รฐา โพธิ์งาม  น้ำทิพย์ จงรัชตวิบูลย์  คริส หอวัง  มาช่า วัฒนพานิช  ศรีริต้า เจนเซ่น  ซอนย่า คูลลิ่ง  โทนี่ รากแก่น  มารีญา พูลเลิศลาภ  วิรายา ภัทรโชคชัย  อนุสิทธิ แสงนิ่มนวล 
ประเทศแหล่งกำเนิด: ไทย
ภาษาต้นฉบับ: ไทย
จำนวนฤดูกาล: 5
จำนวนตอน: 65
การผลิต
ผู้อำนวยการผลิต: ปิยะรัฐ กัลย์จาฤก
ความยาวตอน: 105 นาที
ออกอากาศ
เครือข่าย: สถานีวิทยุโทรทัศน์ไทยทีวีสีช่อง 3 (1–5)
ออกอากาศ: 4 ตุลาคม 2557 – 1 มิถุนายน 2562
การแสดงที่เกี่ยวข้อง
เดอะเฟซ เดอะเฟซเมนไทยแลนด์
เดอะเฟซไทยแลนด์ (อังกฤษ: The Face Thailand) เป็นรายการเรียลลิตีประกวดนางแบบและนักแสดงหน้าใหม่ของประเทศไทย โดยมีโจทย์ความสามารถที่หลากหลายของวงการบันเทิง อาทิ การเดินแบบ ถ่ายแบบ การแสดง กำหนดให้ผู้เข้าแข่งขันเป็นผู้หญิงที่อาศัยอยู่ในประเทศไทย มีอายุตั้งแต่ 13-30 ปีบริบูรณ์ และมีส่วนสูง 165 เซนติเมตรขึ้นไป
ในปี พ.ศ. 2560 ได้มีการผลิตรายการเดอะเฟซสำหรับผู้เข้าแข่งขันผู้ชาย ในชื่อ เดอะเฟซเมนไทยแลนด์
ในปี พ.ศ. 2561 มีการเปิดตัวรายการ เดอะเฟซไทยแลนด์ ซีซัน 4 ออลสตาร์ โดยนำผู้เข้าแข่งขันใน 3 ซีซันที่ผ่านมาและผู้เข้าแข่งขันจาก เดอะเฟซเมนไทยแลนด์ ซีซัน 1 กลับเข้าแข่งขันอีกครั้ง จึงเป็นการแข่งขันรวมกันทั้งชายและหญิง รวมถึงได้มีการเพิ่มจำนวนเมนเทอร์ของซีซันนี้เป็น 6 คน โดยรายการกำหนดออกอากาศครั้งแรกในวันที่ 10 กุมภาพันธ์ 2561
ในปี พ.ศ. 2562  ซีซัน 5 เป็นการแข่งขันรวมกันทั้งชายและหญิงอีกครั้ง และทางรายการได้มีการเพิ่มตำแหน่งเมนเทอร์พิเศษขึ้นมา คือ มาสเตอร์ เมนเทอร์ โดยกำหนดให้มีจำนวนมาสเตอร์ เมนเทอร์ ทั้งหมด 3 คน เพื่อคอยดูแล ให้คำแนะนำแก่ผู้เข้าแข่งขัน และทำหน้าที่ไปพร้อมกับเมนเทอร์ปกติ
พิธีกรและเมนเทอร์

| มาสเตอร์ เมนเทอร์ | ซีซัน> 1 | ซีซัน> 2 | ซีซัน> 3 | ซีซัน> 4 | ซีซัน> 5 |
| --- | --- | --- | --- | --- | --- |
| อารยา อินทรา |  |  |  |  | ✔ |
| พลพัฒน์ อัศวะประภา |  |  |  |  | ✔ |
| อจิรภา ไมซิงเกอร์ |  |  |  |  | ✔ |
เมนเทอร์: ซีซัน
| เมนเทอร์ | 1 | 2 | 3 | 4 | 5 |
| เมทินี กิ่งโพยม  | ✔ | ✔ | ✔ | ✔ |  |
| เฌอมาลย์ บุญยศักดิ์ | ✔ |  |  | ✔ |  |
| รฐา โพธิ์งาม | ✔ |  |  |  |  |
| น้ำทิพย์ จงรัชตวิบูลย์ |  | ✔ | ✔ | ✔ |  |
| คริส หอวัง |  | ✔ | ✔ | ✔ |  |
| มาช่า วัฒนพานิช |  |  | ✔ |  |  |
| ศรีริต้า เจนเซ่น |  |  |  | ✔ |  |
| ซอนย่า คูลลิ่ง |  |  |  | ✔ |  |
| โทนี่ รากแก่น |  |  |  |  | ✔ |
| มารีญา พูลเลิศลาภ |  |  |  |  | ✔ |
| วิรายา ภัทรโชคชัย |  |  |  |  | ✔ |
| อนุสิทธิ แสงนิ่มนวล |  |  |  |  | ✔ |
พิธีกร: ซีซัน
| พิธีกร | 1 | 2 | 3 | 4 | 5 |
| อัษฎา พานิชกุล | ✔ |  |  |  |  |
| ชานนท์ อักขระชาตะ |  | ✔ | ✔ | ✔ |  |
| อองตวน ปินโต |  |  |  |  | ✔ |

ในซีซัน 3 ตอนที่ 8 มาช่า วัฒนพานิช ได้ยุติบทบาทการเป็นเมนเทอร์ และได้ คริส หอวัง มาทำหน้าที่แทน
ในซีซัน 4 ตอนที่ 13 เฌอมาลย์ บุญยศักดิ์ ได้ยุติบทบาทการเป็นเมนเทอร์
ในซีซัน 5 อารยา อินทรา หรือ มาสเตอร์อาร์ต ได้รับหน้าที่ดูแลลูกทีมของ ทีมจีน่าและแบงค์, พลพัฒน์ อัศวะประภา หรือ มาสเตอร์หมู ได้รับหน้าที่ดูแลลูกทีมของ ทีมโทนี่, อจิรภา ไมซิงเกอร์  หรือ มาสเตอร์ซาบีน่า ได้รับหน้าที่ดูแลลูกทีมของ ทีมมารีญา
กติกา

ผู้เข้าแข่งขันพบผู้ฝึกสอน 3 คน ซึ่งในรายการเรียกว่า เมนเทอร์ (Mentor) รอบแรกผู้เข้าแข่งต้องล้างเครื่องสำอางเพื่อเข้าฉากถ่ายรูปหน้าธรรมชาติ แต่ละคนมีโอกาสถ่ายรูปได้แค่ครั้งเดียว หากเมนเทอร์ 2 ใน 3 คนประกาศให้ผ่าน จะเข้ารอบต่อไปซึ่งคือ การเดินโดยไม่เห็นหน้าของผู้แข่งขัน และจะต้องผ่านโดยเมนเทอร์ 2 ใน 3 คนเช่นกัน จากนั้นผู้ที่ผ่านเข้ารอบต้องแต่งหน้าในแบบของตัวเองและถ่ายรูปเพื่อให้เมนเทอร์อย่างน้อย 1 คนเลือกไปเข้าในทีมของตัวเอง หากไม่มีเมนเทอร์ใดเลือกเลย จะตกรอบ หากมีเมนเทอร์เลือก 1 คน จะได้เข้าทีมของเมนเทอร์คนนั้นทันที หากมีเมนเทอร์เลือกมากกว่า 1 คน จะมีสิทธิ์เลือกเมนเทอร์เพื่อเข้าทีม เมนเทอร์แต่ละคนจะมีลูกทีมได้ไม่เกิน 5 คน ดังนั้นผู้เข้าแข่งขันจะมีทั้งหมด 15 คนสำหรับการแข่งขันรอบต่อไป โดยในบางซีซั่นเมนเทอร์จะมีลูกทีมได้ไม่เกิน 6 คน ทำให้ผู้เข้าแข่งขันในซีซั่นนั้นมีทั้งหมด 18 คน
ในแต่ละตอน ผู้เข้าแข่งขันจะได้รับการฝึกและประลองฝีมือ เรียกว่า มาสเตอร์คลาส (Master Class) เพื่อเตรียมอุ่นเครื่องก่อนการแข่งขันจริงต่อไป มาสเตอร์คลาสแต่ละครั้งจะมีเมนเทอร์ 1 คนสลับมาสอน และมีโจทย์ต่าง ๆ ให้ บางตอนมีกรรมการภายนอกได้รับเชิญมาด้วย ผู้ที่ชนะมาสเตอร์คลาสจะได้รับรางวัลพิเศษ
หลังจากมาสเตอร์คลาส ผู้เข้าแข่งขันจะต้องทำโจทย์เพื่อหาทีมที่ชนะ เรียกว่า แคมเปญ (Campaign) โจทย์มีความท้าทายและมีกรรมการภายนอกมาตัดสิน เมนเทอร์จะสอนผู้เข้าแข่งขันเพื่อพิชิตโจทย์ต่าง ๆ ผู้ที่ชนะมาสเตอร์คลาสจะมีสิทธิ์เลือกลำดับทีมที่แข่งแคมเปญ ทีมหรือผู้ที่ทำให้ทีมชนะแคมเปญจะทำให้เมนเทอร์มีสิทธิ์คัดสมาชิกทีมอื่นออกจากการแข่งขัน
เมื่อจบแคมเปญ เมนเทอร์ของทีมที่แพ้จะต้องส่งสมาชิกในทีมอย่างน้อย 1 คนเข้าห้องคัดออก (Elimination Room) ให้เมนเทอร์ของทีมที่ชนะคัดออก เมนเทอร์ของทีมที่แพ้สามารถส่งสมาชิกมากกว่า 1 คนได้ ในขณะที่เมนเทอร์ของทีมที่ชนะสามารถคัดผู้เข้าแข่งขันที่อยู่ในห้องคัดออกได้เพียง 1 คน โดยที่ไม่สามารถนำผู้แข่งขันที่ตกรอบกลับมาในทีม และไม่สามารถดึงสมาชิกของทีมอื่นมาเป็นของทีมตัวเองได้ ในบางครั้งเมนเทอร์ของทีมที่ชนะในสัปดาห์อาจเลือกตัดผู้เข้าแข่งขันซึ่งทำผลงานได้ดีออกไป นอกจากนี้เมนเทอร์ของทีมที่ชนะเลือกที่จะสละสิทธิ์การคัดออกในครั้งนั้นได้
ก่อนแคมเปญสุดท้าย ผู้เข้าแข่งขันที่เหลืออยู่จะเข้าห้องคัดออกเพื่อให้เมนเทอร์เลือกผู้เข้ารอบ 4 คน โดย 3 คนคือสมาชิกของเมนเทอร์แต่ละทีม และอีก 1 คนมาจากการคัดเลือกของเมนเทอร์ของสมาชิกที่ชนะแคมเปญ ซึ่งอาจไม่ใช่สมาชิกของทีมตัวเองก็ได้
แคมเปญสุดท้ายคือการแสดงฉากในละครหรือภาพยนตร์ ผู้ชนะแคมเปญและเมนเทอร์ของผู้ชนะจะได้รางวัลพิเศษ ส่วนผู้ที่แพ้แคมเปญจะไม่ผ่านเข้ารอบสุดท้าย โดยแคมเปญนี้จะประกาศผลในรอบถ่ายทอดสดช่วงไฟนัลวอล์ก (Final Walk)
การแข่งขันสุดท้ายคือการเดินแบบบนเวที (Final Walk) ซึ่งผู้เข้ารอบ 3 คนสุดท้ายจะได้เดินแบบพร้อมกับเมนเทอร์ โดยเป็นการถ่ายทอดสดต่อเนื่องจากการประกาศผลแคมเปญสุดท้าย ผู้ที่ชนะการแข่งขันรอบเดินแบบนี้จะได้เป็นเดอะเฟซ โดยจะได้ร่วมงามกับแบรนด์เครื่องสำอาง ถ่ายแบบลงในนิตยสารแฟชั่น ร่วมงานกับทางช่อง 3
ฤดูกาล

| ซีซัน | ออกอากาศครั้งแรก | ผู้ชนะเลิศ | รองชนะเลิศ | ผู้เข้าแข่งขัน (เรียงตามลำดับคนออก) | จำนวนผู้แข่งขัน |
| --- | --- | --- | --- | --- | --- |
| 1 | 4 ตุลาคม 2557 |  อจิรภา ไมซิงเกอร์ |   กริยาณี ดาโสม เลน   ธนาภา ภูมิดิษฐ์ |   วิสุตาภัทร อุบลรัศมี,   ณัฐสุดา เรืองศิลป์ประเสริฐ,   อรนิชา กายขำ,   ศิริลักษณ์ เหรียญรักวงศ์,   ณัฎฐา จิระจิตต์มีชัย,   แอนโทเนีย โพซิ้ว,   กาญศิริ ศิริมาตย์,   ประทุมวรรณ์ คุณปิยวัฒน์,   ศศิวิมล สายบัวปาน  ปาลิดา ธนาเมธปิยา และ   คารีสา สปริงเก็ตต์,   จิตติมา วิสุทธิปราณี | 15 |

| 2 | 17 ตุลาคม 2558 |  กันติชา ชุมมะ |   วิรายา ภัทรโชคชัย   วรรณปิยะ ออมสินนพกุล |   สกาวรัตน์ ครุยทอง,   รักษ์ณภัค วงศ์ธนทัศน์,   ณิชญาวีร์ พิศาลพงศ์ชนะ,   ณฏิกา ทองสัมฤทธิ์,  ณัฐฐาสิณี ป้องขันธ์,   ลิลลดา นาคสุวรรณ,   หทัยชล ดูร์มาซ, กิระนา จัสมิน ชูว์เทอร์ กิระนา จัสมิน ชูว์เทอร์,  อารยะ ศุภฤกษ์  สลิตา กลิ่นจันทร์ และ  ณิชภาลักษณ์ ทองคำ  จุติพร อรุณโชติ | 15 |
| 3 | 4 กุมภาพันธ์ 2560 |   ณัฐธยาน์ บุญชมไพศาล |   มาเรีย เฮิร์ชเลอร์   นัตยา ทองเสน   ภีมสินี สว่างกล้า |   ระชา รักขพันธ์,  ภูริชญา เจนจบจริง,  วันวิสา โกลด์แมน,  กรวรรณ หลอดสันเทียะ,  จุฑารัตน์ แก้วมณี,  ชนัญชิดา รุ่งเพชรรัตน์,   ณธฉัตร ชาญเชี่ยว,   วิลาวรรณ แอนเดอสัน,  ภรัณยา ลาภอุดมสกุล  พุทธิดา สมัยนิยม และ   เทีย ทวีพาณิชย์พันธุ์ | 15 |

| 4 | 10 กุมภาพันธ์ 2561 |  วิรายา ภัทรโชคชัย |   เศรษฐิณิช ชนวราสุทธิศิริ   เทีย ทวีพาณิชย์พันธุ์   มาเรีย เฮิร์ชเลอร์   โจเซฟ แอนจิโล เพียเรร่า   กรวรรณ หลอดสันเทียะ   อาร์เธอร์ อภิชาติ กานโยซ์ |    จุติพร อรุณโชติ,   สลิตา กลิ่นจันทร์,   กิระนา จัสมิน ชูว์เทอร์,   ณธฉัตร ชาญเชี่ยว,  อรนิชา อัครเศวยา,   กาญศิริ ศิริมาตย์,   ธนาภพ อยู่วิจิตร  ภีมสินี สว่างกล้า  รักษ์ณภัค วงศ์ธนทัศน์  นิกิ บุญธรรม และ   จิตติมา วิสุทธิปราณี | 18 |
| 5 | 23 กุมภาพันธ์ 2562 |  กุลชญา ตันศิริ |   นัทธ์หฤทัย อัครกิจวัฒนากุล   ชุติมณฑน์ ประสานวรรณ |   บิลล์ กิลแชร์ สีดา  เอมมี่ คิม ซอเยอร์ และ   เลียม แซมเมียวส์,    กัลยรัตน์ ขัติยะ,   แพ็ททีโรส อริสเบ็ธ แซมเมียวส์,   ปฏิภาณ คำวชิรพิทักษ์,   ณธรรศ ตันเจริญ  แมทธิว คริสโตเฟอร์ ไมย์ และ   ภาณุภัทร สุทธิรักษ์,   อานาสเตนเซีย โอโกเย,    มาร์คอส อเล็กซานเดร จูเนียร์,   ณิชาต์ เลิศพิทักษ์สินชัย [en]  ศุจีภรณ์ เซี่ยงหวอง และ   เกรกัวร์ เดอ บ๊อด,    ไอรษา ตัณฑวรรณ | 18 |
สัญลักษณ์สี
ผลงานการประกวดระดับนานาชาติ > Face of Asia

ผู้เข้าแข่งขันที่ได้รับเลือกให้เป็น Face of Thailand และ The Face Men Thailand เพื่อเป็นตัวแทนประเทศไทยเข้าร่วมประกวด Face of Asia ในงาน Asia Model Festival
| ปี | ผู้เข้าประกวด | จังหวัด | ผู้เข้าแข่งขัน | ตำแหน่งในการประกวด | รางวัลพิเศษ |
| --- | --- | --- | --- | --- | --- |
|  2019 | แมทธิว คริสโตเฟอร์ ไมย์ | ภูเก็ต | เดอะเฟซไทยแลนด์ ซีซัน 5 | 10 คนสุดท้าย |  Discover Seoul Pass Award |
|  2019 | โพซี่ แพ็ททีโรส อริสเบ็ธ แซมเมียวส์ | ชลบุรี | เดอะเฟซไทยแลนด์ ซีซัน 5 | ไม่ผ่านเข้ารอบ |  |
|  2019 | เกรซ ณัฐธยาน์ บุญชมไพศาล | กรุงเทพมหานคร | เดอะเฟซไทยแลนด์ ซีซัน 3 | ไม่ผ่านเข้ารอบ |  Asia Star Model |
|  2018 | ฟ้า ภีมสินี สว่างกล้า | นนทบุรี | เดอะเฟซไทยแลนด์ ซีซัน 3 | ไม่ผ่านเข้ารอบ |  Seoul Representative Model Award  Lui & Lei Cosmetics Award |
|  2018 | แมน ธฤษณุ สรนันท์ | กรุงเทพมหานคร | เดอะเฟซเมนไทยแลนด์ ซีซัน 1 | ไม่ผ่านเข้ารอบ |  OnDay Cosmetics Awards |
|  2018 | พีเค พัสกร วรรณศิริกุล | กรุงเทพมหานคร | เดอะเฟซเมนไทยแลนด์ ซีซัน 1 | ไม่ผ่านเข้ารอบ |  Best Relationship |
รางวัล

| ผู้มอบรางวัล | สาขารางวัล | ผลการตัดสิน |
| --- | --- | --- |
| THE 21st ASIAN TV AWARDS | Best Adaptation of an Existing Format | เสนอชื่อเข้าชิง |
| MThai Top Talk-About 2016 | Top Talk-About TV Show | ชนะ |
| Daradaily The Great Awards 2016 | รางวัลรายการโทรทัศน์ที่สุดแห่งปี | ชนะ |
| มายา มหาชน 2017 | รายการทีวีที่มาแรงที่สุดในประเทศ | ชนะ |
| Thailand Zocial Awards 2018+ | Best TV Program on Social Media สาขา Best Social Entertainment | ชนะ |
| MAYA AWARDS 2018 | Best Program of the year หรือรางวัลรายการทีวีที่สุดแห่งปี 2018 | ชนะ |
| LINE TV AWARDS 2019  | ENTERTAINMENT PROGRAM OF THE YEAR | ชนะ |
| LINE TV AWARDS 2019  | Best Variety of 2019 | ชนะ |
| LINE TV AWARDS 2019  | BEST VIRAL SCENE | เสนอชื่อเข้าชิง |